港超聯 米基爾半場「戴帽」:做好自己先
2024年04月28日 17:05
東網電視
更多新聞短片
(鄧文滔攝)
傑志周日(28日)於「中銀人壽香港超級聯賽」以6比0大勝香港U23後,繼續以3分落後理文,形勢被動,半場就大演帽子戲法的米基爾,坦承球隊要贏得聯賽冠軍,已無失分空間,呼籲隊友專注做好自己,盼最終反壓理文,奪得聯賽冠軍
「藍鳥」今場談笑用兵下,上半場已憑米基爾連入3球,連同祖連奴的「士哥」取得4球領先,加上迪美路夫及陳晉一下半場錦上添花,順利以6球差距勝出,米基爾賽後取走比賽用球留念外,並當選「全場最佳球員」(POM),他慶幸球隊在場地質素參差下,都能大勝一場:「可能呢幾日係咁落雨有影響,我哋開波前已見到塊草地好差,令兩隊唔可以從容組織,開頭仲踢得有啲辛苦,好彩大家調整踢法之後收到效果,順利贏波。」
米基爾目前在神射手爭奪戰中,與巴科爾等人鬥得激烈,他稱是役「戴帽」對其爭逐這項殊榮,有極大幫助,但強調聯賽冠軍才是重中之重:「依家球隊嘅形勢比較被動,所以大家唔好諗咁多,集中精神應付嚟緊幾場硬仗,希望最後攞到聯賽冠軍。」